ธปท.ยืนยัน ดูเเลความผันผวนค่าเงินในระยะสั้น
ธปท.ยืนยัน ดูเเลความผันผวนค่าเงินในระยะสั้น เพื่อช่วยพยุงผู้ส่งออก
21 ต.ค. 2553

ธปท.ยืนยัน ดูเเลความผันผวนค่าเงินในระยะสั้น เพื่อช่วยพยุงผู้ส่งออก 
นายประสาร ไตรรัตน์วรกุล ผู้ว่าการธนาคารเเห่งประเทศไทย เปิดเผยถึงเเนวทางการดูเเลผลกระทบเงินบาทเเข็งค่า ที่เริ่มกระทบผู้ประกอบการส่งออกว่า ขณะนี้มาตรการดูเเลระยะสั้น เเบงก์ชาติได้พยายามลดความผันผวนของอัตราเเลกเปลี่ยน  เพื่อเป็นส่วนหนึ่งในการช่วยบรรเทาผลกระทบที่เกิดกับผู้ส่งออก ด้านมาตรการช่วยเหลือในระยะยาวธปท.ยังศึกษาอยู่ เนื่องจากมาตรการทุกอย่างมีผลดีเเละผลเสีย ฉะนั้น ก่อนที่จะนำมาตรการอะไรมาใช้ในระยะต่อไป ควรศึกษา ประสิทธิภาพ รวมทั้งผลกระทบข้างเคียงด้วย 
"ในระยะสั้นเราก็เข้าดูเเลความผันผวนบ้าง เพื่อให้ภาคธุรกิจปรับตัวได้ ส่วนในระยะยาวเราก็ดูอยู่ เเต่ต้องดูให้รอบคอบ เพราะถ้าจำเป็นต้องเลือกใช้ จะได้เลือกมาตรการที่มีประสิทธิภาพที่สุด  นายประสาร กล่าว